186 Sckmidt Antal. 



részt pedig, hogy az egyes szakférfiakkal személyes ismeretségbe 

 lépve, tudományos összeköttetést létesítsek velők. 



Örömmel jelentem, hogy mindkét czélt sikerült az adott 

 körülményekhez képest eléggé megközelítenem, a mit csak úgy 

 tudtam elérni, hogy a rendelkezésemre álló időt lelkiismeretesen 

 iparkodtam felhasználni a tanulmányozásra. 



Utam először is Prágába vitt, a hol elsőnek a híres Nickerl- 

 féle rovargyüjteményt tekintettem meg. A tudós dr. Nickerl 

 Ottokár a maga házában rendezte be a gyűjteményt, melynek 

 anyagát még atyja kezdte nagy buzgalommal felhalmozni. Már 

 az első pillanatban meglepi az érdeklődőt az állatok kifogástalan 

 jó praeparálása. 



A gyűjtemény legértékesebb csoportjának találtam a Mikro- 

 lepidopterákét; érdeklődésemet ez kötötte le legjobban a külön- 

 böző royarcsoportok közül, — nagy részüket saját maga nevelte, 

 s nem egy typus emeli e gyűjtemény értékét. 



Igen érdekes az exotikus lepkegyüjtemény felállítása is, 

 a mely főleg a Troidesek és Papiliók családját öleli fel. Ezek 

 még abból az időből valók, a mikor, mint legelső külföldi jövevé- 

 nyekért, igen nagy összegeket kértek egy-egy, sokszor nem is 

 kifogástalan példányért. Nagyon megbecsülték természetesen az 

 ilyen ritkaságokat; éppen ezért minden egyes lepkének külön 

 üvegdobozt készítettek, pontosan záró üvegfedéllel. A szintén 

 üvegből készült fenék közepére parafalemez van erősítve a 

 tű számára; így azután a lepke minden oldalról könnyen meg- 

 szemlélhető, a nélkül, hogy eredeti helyéből ki kellene mozdítani. 

 Az egyes dobozok azután a rendszer szerint nagyobb fiókokban 

 vannak egymás mellé sorozva. 



Különös benyomást tesz a mai szemlélőre ez az ósdi 

 skatulyarendszer; mindazonáltal tagadhatatlan e módszer könnyű 

 kezelhetősége, a mennyiben gyarapodás alkalmával az új jövevé- 

 nyeket bárhova lehetett közbesorolni és nem kellett, sokszor csak 

 egy-két példány kedvéért, a gyűjteménynek csaknem összes sorait, 

 fáradságos és veszélyes áttűzködéssel megbolygatni. Még egy nagy 

 előnye van s ez az előadásoknál a szemlélés megkönnyítése, a mikor 

 t. i. a tárgyakat kézbe kell adni; e rendszer mellett minden kár 

 nélkül megtehetjük ezt. Muzeális czélokra azonban szinte teljesen 

 kivihetetlen e módszer alkalmazása, mert egyrészt a sok üveg- 

 doboz igen sokba kerülne, másrészt pedig óriási helyet venne 

 igénybe. 



